# data[].attributes.body
Bincangkan peraturan berbahasa berdasarkan video berikut:

PERATURAN BERBAHASA:

- Jarak sosial
- Konteks percakapan

- Tujuan/matlamat
- Giliran bercakap

- Kemahiran mendengar dengan berkesan
- Adab memulakan dan mengakhiri percakapan
- Pemilihan kata

# data[].attributes.body
https://www.youtube.com/watch?v=m1k4xovsypQ

# data[].attributes.body
Syamimi BM2

Jarak sosial yang diaplikasikan dalam video ini adalah antara Pak Tam dan anaknya Syasya serta Mak Teh dengan anaknya Fadzli. Jarak umur diantara mereka bukan penyebab untuk menghalang mereka untuk menggunakan kesantunan bahasa. Perhubungan antara individu dengan individu dalam video ini dapat membuktikan pengaplikasian kesantunan bahasa boleh berlaku dalam percakapan. Misalnya, Syasya memanggil abah kepada Pak Tam sebagai tanda hormat kepada seorang ayah.

Tujuan dan matlamat dalam video ini adalah untuk menyampaikan bahawa perhubungan bukan sahaja dapat berlaku secara bersemuka malahan dapat dilakukan secara atas talian. Kegigihan rakyat yang sanggup untuk terus bekerja walaupun pada hari raya dan tidak berpeluang untuk bersama keluarga tersayang telah membuktikan bahawa perhubungan antara keluarga tidak akan putus walaupun tidak dapat beraya bersama. Contohnya, Syasya dan Fadzli meluangkan masa bersama keluarga dengan menggunakan video call untuk berkomunikasi dengan ibu bapa mereka.

# data[].attributes.body
AIYSATUL

Berdasarkan video tersebut, peraturan berbahasa daripada segi jarak sosial dapat dilihat apabila Makteh berusaha mendekatkan jarak sosial antara dia dengan Paktam. Contohnya, Makteh meminta gula daripada Paktam setiap tahun pada hari raya. Hal ini dimana bagi mengajak Paktam menurut serta aktiviti sosial mereka.

Seterusnya, adab memulakan percakapan dapat dilihat pada tahun 2020 di panggilan video pada malam hari raya dimana Shasha Dan Fadzli memberikan salam kepada Paktam dan Makteh. Hal ini menunjukkan penghormatan mereka kepada ibu dan ayah mereka serta orang yang lebih berusia daripada mereka.

# data[].attributes.body
Arif BM2

Terdapat pelbagai aspek yang diketengahkan dalam video tersebut iaitu:

1)Jarak sosial

Syasya memanggil Pak Tam dengan gelaran 'Abah' kerana faktor perbezaan umur dan status mereka sebagai bapa dan anak.

2)Konteks Percakapan

Mak Teh meminta gula kepada Pak Tam setiap kali musim perayaan tiba. Intinya, Mak Teh mahu mengajak Pak Tam untuk beraya bersama keluarganya sekali kerana Pak Tam merupakan satu-satunya jiran tetangga yang Mak Teh miliki.

Selama lima tahun Mak Teh cuba membujuk Pak Tam tetapi Pak Tam tidak memahami mesej yang hendak disampaikan. Menjelang tahun 2020 di mana Perintah Kawalan Pergerakan dimulakan, barulah Pak Tam sedar akan mesej tersirat yang hendak disampaikan setelah melihat halaman rumah Mak Teh yang sunyi. Di situlah bermulanya keakraban Pak Tam dan Mak Teh sebagai jiran tetangga kerana Mak Teh berjaya dalam menyampaikan hasratnya yang sebenar.

# data[].attributes.body
Iffah

-Jarak sosial

seperti yang kita dapat lihat makteh meminta gula daripada jirannya dengan menggunakan panggilan paktam, hal ini menunjukkan jarak sosial yang rapat antara mereka kerana sapaan makteh itu menunjukkan keakraban antara mereka berdua.

-Tujuan dan matlamat

Semasa syasya anak paktam menelefonnya, dia mempunyai tujuan iaitu untuk menanyakan khabar ayahnya kerana tidak dapat pulang beraya. Syasya tidak terus bercerita tentang hal hal kerja atau hal yang tidak penting.

# data[].attributes.body
FARHAN

Peraturan berbahasa yang terkandung dalam video tersebut seperti jarak sosial. Antara contoh jarak sosial yang diamalkan adalah seperti cara percakapan yang dilakukan oleh Syasya terhadap ayahnya dimana Syasya menggunakan intonasi ataupun nada suara yang perlahan dan sopan kerana mengetahui perbezaan usia antara dia dan ayahnya. Oleh itu,

Selain itu, dalam konteks video ini juga turut menekankan aspek percakapan. Antara contoh yang dapt dilihat seperti Syasya dan Fazdli memberikan keutamaan kepada orang tua mereka untuk berkata-kata dan tidak mencelah secara sewenang-wenangnya.

# data[].attributes.body
FARRA

1)Jarak sosial

Jarak sosial yang terdapat dalam video ialah jarak sosial antara bapa dengan anak. Faktor yang menentukan jarak sosial ini ialah perbezaan status dan usia di mana seorang anak membahaskan dirinya dengan nama dia iaitu "Syasya" untuk berkomunikasi dengan bapa dan memanggil bapa dengan panggilan hormat iaitu "Abah" serta menggunakan intonasi yang lembut apabila berbicara dengan bapanya. Contohnya, Abah...Sya minta maaf...

2) Memulakan dan mengakhiri percakapan. Masyarakat Melayu dipenuhi dengan sopan santun yang tinggi. Berdasarkan video seorang anak memulakan percakapan dengan memberikan salam kepada bapanya ketika dalam perbualan telefon. Contoh, "Assalamualaikum, Abah...."

# data[].attributes.body
Elyssa

-Pemilihan Kata

Sistem sapaan serta panggilan yang melibatkan penggabungan gelaran, rujukan hormat dan ganti nama terdapat di dalam video tersebut. Misalnya, terdapat penggunaan gelaran 'Mak Teh' dan 'Pak Tam'. Terdapat juga penggunaan ganti nama seperti 'teman' yang merujuk kepada 'saya'.

-Konteks percakapan

Terdapat penutur, pendengar, topik pembicaraan dan tempat di dalam video tersebut. Contohnya, ketika perbualan antara Syasya dan Pak Tam di mana sewaktu itu Syasya berada di hospital. Hal ini menunjukkan bahawa Syasya merupakan penutur yang menyampaikan maklumat sementara Pak Tam merupakan pendengar.

# data[].attributes.body
AJWA

Berdasarkan video tersebut, peraturan berbahasa dari aspek jarak sosial dapat dilihat ketika Syasya memanggil bapanya dengan panggilan 'abah' bagi menunjukkan rasa hormat dan kesopanannya apabila bercakap dengan orang yang lebih tua.

Selain itu, peraturan berbahasa dari aspek pemilihan kata dalam video tersebut ditunjukkan apabila Syasya memberitahu Pak Tam bahawa dia tidak dapat pulang ke kampung kerana urusan pekerjaan menggunakan ayat "Sya sif lewat dekat hospital ni. Nanti Sya telefon balık ya, sabah." Syasya menggunakan ragam bahasa dan kenyaringan suara atau intonasinya yang sesuai dengan situasi. Dia juga memilih perkataan yang sopan serta lembut agar Pak Tam tidak terguris hati.

# data[].attributes.body
IKHWAN

PERATURAN BERBAHASA :

Konteks percakapan (Penghubung)

Pak Tam, Mak Teh, Syasya dan Fazli saling berhubung menggunakan panggilan video melalui medium media sosial dalam telefon bimbit memandangkan mereka tidak dapat berjumpa antara satu sama lain kerana pandemik Covid 19. Hal ini menunjukkan keakraban mereka dalam hubungan silaturahim meskipun saling berjauhan.

Pemilihan kata

Syasya memanggil Pak Tam 'Abah' apabila bercakap dengan Pak Tam yang juga merupakan ayahnya sebagai tanda hormat padanya. Hal ini mencerminkan pemilihan kata yang sesuai apabila bercakap dengan orang yang lebih tua dalam keluarga.

# data[].attributes.body
Firdaus

-giliran bercakap.Contohnya:

Setiap watak menunggu giliran bercakap dan tidak menyampuk ketika seseorang sedang berbicara ketika panggilan video dibuat.

-Adab memulakan dan menamatkan percakapan.Contohnya:

Syasya memulakan perbualan dengan memberi salam kepada ayahnya tetapi menamatkan panggilan telefon secara mengejut tanpa penutup.Sebaliknya, percakapan boleh ditutup dengan salam atau ucapan mesra seperti'selamat malam'

# data[].attributes.body
AFIQ SYUKRI

Peraturan berbahasa:

jarak sosial

- Syasya menggunakan namanya apabila bercakap dengan abahnya menunjukkan Syasya hormat kepada abahnya kerana status dan usia.

Giliran bercakap:

- Pada akhir video tersebut mereka membuat panggilan video di mana terdapat aspek giliran bercakap dalam komunikasi mereka iaitu mereka berbual dengan tidak menyampuk.

# data[].attributes.body
Alif

Adab Memulakan Percakapan

Berdasarkan video tersebut, peraturan bahasa dari segi adab memulakan percakapan di dalam video tersebut adalah dimana Syasya memberi salam "Assalamualaikum abah" kepada ayahnya iaitu aboh ketika ingin memulakan percakapan. Hal ini dapat membuatkan seseorang anak sangat menghormati kepada ayahnya.

Tujuan/Matlamat

- Mesej atau perkara yang ingin disampaikan dalam video tersebut ialah bagaimana sesuatu hubungan itu boleh diperluaskan atau dirapatkan. Boleh dilihat pada tahun 2015-2019 paktam tidak ingin bergaul dengan orang ramai terutamanya makteh, akhirnya pada tahun 2020 dimana permulaan zaman covid dan akibat daripada itu semua orang berkurung dan tidak keluar untuk bergaul. Dengan "gula" lah paktam bertindak memberikan gula kepada makteh dan daripada situlah akhirnya hubungan mereka ketika itu semakin rapat. Apa yang dapat disimpulkan ialah hubungan dengan orang lain perlulah dikekalkan agar pertalian diantara kedua belah pihak perlu sentiasa tidak terputus hingga ke akhirnya.

# data[].attributes.body
AMNAH BM 2

Antara peraturan berbahasa yang terdapat berdasarkan video tersebut ialah dari segi jarak sosial, mereka menggunakan perbezaan perkataan, sebutan atau intonasi berbeza mengikut status dan hubungan. Contohnya, anak pak Tam iaitu Syasya memanggil bapanya sebagai abah dan anak mak Teh memanggilnya mak. Di sini kita dapat kaitkannya dengan status dan hubungan dalam kekeluargaan.

Selain itu, tujuan dan matlamat yang boleh kita ambil berdasarkan video tersebut ialah, video tersebut bertujuan dan bermatlamat untuk menceritakan berkaitan hari raya yang akan disambut bersama anak-anak namun terpaksa beraya tanpa anak di sisi kerana anaknya mempunyai tanggungjawab iaitu bekerja.

# data[].attributes.body
Ammar Wafiq

Terdapat pelabagai peraturan berbahasa yang terdapat dalam video iklan petronas yang telah diberikan, antaranya:

1. Jarak sosial.

Jarak sosial yang digunakan dalm video tersebut adalah penggunaan kata ganti nama yang sesuai. Contohnya, Pak Tam memggelarkan dirinya sebagai abah apabila dia berkomunikasi bersama anaknya Syasya. Begitu juga darjah keakreaban dimana mereka menggelarkan diri mereka sebagai MakTeh dan Pak Tam walaupun mereka bukanlah satu keluarga.

2. Tujuan/ Matlamat

Pada setiap tahun Mak Teh meminta gula kepada Pak Tam kerana inginmengajak Pak Tam untuk turut sama bergotong-royong dan bersosial bersama dengan orang kampung yang lain.

3. Giliran Bercakap

Syasya mendahulukan Mak Teh ketika mereka melakukan panggilan video bersama-sama. Oleh itu, dapat dilihat bahawa giliran bercakap ini didahulukan kepada orang yang lebih tua.

4. Mendengar dengan Berkesan

Pada akhirnya Pat Tam menyedari apakah masksud yang tersitrat setelah Mak Teh meminta gula slama bertahun-tahun ketika hari raya.

5. Adab memulakan dan mengakhiri ucapan.

Syasya memberikan salam kepada abahnya sebelum memulakan berbualan merka menerusi npanggilan videoi, Syasya menyatakan hasratnya tidak boleh pulang beraya pada tahun itu. Begitu juga ketika Sya mahu menamatkan perbualan dengan oklah abag nanti Sya call ablik ye abah.

6. Pemilihan kata.

Pemilihan kata yang betul apabila Syasya meminta maaf kepada abahnya pada hari raya. Begitu juga penggunaan kata yang tepat apbila Syasya dan Fadzli berkomunikasi dengan orang yang lebih tua iaitu Pak Tam dan Mak Teh.

# data[].attributes.body
Azri BM2

JARAK SOSIAL

Terdapat jarak sosial dalam aspek umur dimana Pak Tam merupakan Ayah kepada kepada Syasya jadi Syasya menggunakan bahasa yang sopan ketika bercakap kepadanya. Jarak sosial juga dapat dilihat melalui perbezaan umur yang jauh. Hal ini menyebabkan intonasi yang digunakan lebih lembut dan ceria ketika panggilan video.

ADAB MEMULAKAN DAN MENAKHIRKAN

Hal ini dapat dilihat Syasya mengucapkan "Selamat Hari Raya" dan meminta maaf kepada kepada Pak Tam dengan memulakan dengan "Aboh" ayahnya. Penggunaan perkataan yang sesuai ini menunjukkan taraf kesantunan dan kehormatan seseorang anak kepada ayahnya. Selain itu, penggucapan salam oleh Syasya kepada Mak Teh dan Pak Tam

# data[].attributes.body
Auni BM2

Antara peraturan berbahasa yang terdapat di dalam video tersebut dari aspek jarak sosial ialah jantina dan jarak usia . Jarak umur antara seorang ayah (Pak Tam) dan anaknya (Syasya). Ini menunjukkan Syasya hormat kepada orang yang lebih tua. Seterusnya, makteh meminta gula daripada jirannya dengan menggunakan panggilan paktam, hal ini menunjukkan jarak sosial yang rapat antara mereka. Selain itu peraturan berbahasa adab memulakan percakapan. Contohnya, berdasarkan video terdebut Syasya memulakan percakapan dengan mengucapkan "Assalamualaikum Abah".

# data[].attributes.body
Amani

-Tujuan dan matlamat

Semasa Syasya menelefon ayahnya, dia mempunyai tujuan yang jelas dan nyata iaitu untuk menanyakan khabar ayahnya kerana dia tidak dapat pulang beraya. Syasya tidak terus bercerita tentang hal hal kerja sebaliknya cuba berbual dengan mencari topik yang bersesuaian.

# data[].attributes.body
Husna - Jarak sosial yang terdapat dalam video adalah panggilan hormat yang digunakan oleh seorang anak kepada kepada ibu bapa mereka. Misalnya Pak Tam dan anaknya Syasya yang menggunakan panggilan 'abah' manakala Mak Teh dan anaknya Fadzli menggunakan panggilan 'mak' ketika bercakap melalui panggilan video. Selain itu, terdapat juga adab memulakan percakapan iaitu Mak Teh menyapa Syasya dengan memulakan sapaan 'Hai Syasya'. Hal ini dapat dilihat bahawa Mak Teh menggunakan bahasa yang sopan.

# data[].attributes.body
Atie Yusma BM2

Jarak sosial antara Syasya dan ayahnya iaitu Pak Tam ataupun Fadzil dengan Mak Teh yang merupakan ibunya. Disebabkan adanya jarak sosial antara mereka jadi penggunaan bahasa mestilah bersesuaian , sopan dan bertatatertib. Misalnya Syasya menggunakan gelaran "abah" untuk memanggil Pak Tam yang merupakan ayahnya.

# data[].attributes.body
NAURAH (BM2)

Berdasarkan video iklan Petronas Raya yang diberi, terdapat pelbagai peraturan berbahasa yang dapat dikesan. Antaranya ialah :

1. Jarak Sosial

Jarak sosial dapat dikesan dalam video tersebut melalui penggunaan kata ganti nama yang sesuai untuk menunjukkan kata hormat kepada mereka yang lebih berusia. Contohnya, Syasya yang merupakan anak kepada Pak Tam memanggil ayahnya dengan panggilan abah semasa berkomunikasi melalui panggilan telefon. Sama seperti Syasya, Fadzli yang merupakan anak kepada Mak Teh menggunakan panggilan yang sesuai seorang anak kepada ibunya seperti Mak. Disebabkan adanya perbezaan usia, bahasa yang digunakan adalah lebih lembut dan sopan.

2. Konteks Percakapan

Konteks percakapan dapat dilihat dalam video di mana Pak Tam, Mak Teh, Syasya dan Fadzli berbual menerusi panggilan video untuk menceritakan kemeriahan hari raya di kampung memandangkan Syasya dan Fadzli tidak dapat pulang disebabkan oleh pandemik Covid-19.

3. Tujuan/Matlamat

Sesuatu percakapan atau perbualan pasti mempunyai tujuan/matlamat yang tersendiri, sama seperti yang terdapat dalam video di mana Syasya membuat panggilan video dengan ayahnya untuk memberitahu bahawa beliau akan menelefon ayahnya kemudian disebabkan oleh adanya jadual bertugas yang padat di hospital sebagai seorang petugas hospital atau barisan hadapan mendepani wabak Covid-19. Dalam percakapannya itu juga mengandungi maklumat tersirat di mana Syasya sebenarnya tidak dapat pulang beraya di kampung dan ayahnya menyedari hal itu.

4. Giliran Bercakap

Aspek penggiliran dalam bercakap dapat dilihat menerusi panggilan video yang dilakukan oleh Syasya, Pak Tam, Mak Teh dan Fadzli di mana Syasya dan Fadzli yang lebih muda mengutamakan ayah dan ibunya yang lebih berusia bercakap terlebih dahulu serta tidak berlaku pertembungan percakapan yang akan mengelirukan pendengar.

5. Kemahiran mendengar dengan berkesan

Mendengar dengan berkesan dapat dikesan apabila seseorang itu mampu menanggapi apa yang diperkatakan oleh penutur dan bertindak terhadap perkara tersebut. Contohnya, setelah beberapa tahun, Pak Tam akhirnya memahami dan menyedari maksud tersirat Mak Teh yang meminta gula kepadanya setiap tahun di mana Mak Teh ingin Pak Tam untuk turut serta bersosial dengan orang kampung daripada bersendirian di rumah.

6. Adab memulakan dan mengakhiri percakapan

Syasya memulakan perbualan dengan ucapan salam terlebih dahulu kepada ayahnya menerusi video call di talian Internet dan mengakhiri percakapannya dengan lemah lembut dan sopan seperti “nanti Sya call balik ya Abah“.